Tolhuinas
Tolhuinas (isp. Tolhuin) – miestelis pietų Argentinoje, Ugnies Žemės ir Pietų Atlanto salų provincijoje, Ugnies Žemės salos centrinėje dalyje. Įsikūręs prie rytinio Fagnano ežero galo, vienintelė gyvenvietė pusiaukelėje tarp Ušuajos ir Rio Grandės. Beveik 1400 gyventojų. Verčiamasi daugiausia turizmu, smulkia prekyba, amatais. Yra ledo ritulio ir salės futbolo komandos.